Tittel, Dušan, poslanec NR SR (2019-06-24):
Ďakujem za slovo. Ja by som chcel zareagovať, samozrejme, na kolegyni Milanovej, na jej konštruktívne, konštruktívny pohľad, otázky a, samozrejme, budem sa jej snažiť vysvetliť a budem veľmi rád, keď sa nám to podarí v tomto prvom čítaní podporiť, a, samozrejme, máme priestor, aby sme spoločne, nielen tu, v parlamente, ale, samozrejme, so športovou obcou ešte našli a, by som povedal, vyhladili také tie malé nedostatky. Ja musím povedať, že vnímam zákon na vytvorenie na podpory fondu, vnímam veľmi pozitívne. Ja som rád, že minulý týždeň sme práve tu mali otázku, kedy sme si prijali zákon, a zajtra bude hlasovanie o tom, aby sme podporili našich najúspešnejších športovcov, ktorí uspeli na olympiáde, lebo ja si myslím, že dlhé roky sme to neriešili, zákon o športe ako taký to riešil až v dôchodkovom veku a ja si myslím, že je správne, že riešime športovcov, nielen keď už sa dostanú, poviem, do existenčných problémov v dôchodkovom veku, ale riešime za to, čo reprezentovali našu krajinu, a preto určite patrí aj vďaka našemu koaličnému partnerovi, že predložil, a verím, že spoločne schválime ten zákon, aby bol naozaj účinný a dobrý. Tento zákon na vytvorenie Fondu na podporu športu vzhľadom k tomu, že som tiež členom výboru pre kultúru a médiá, čiže veľmi často komunikujeme na kultúre, hľadáme, samozrejme, našli sa aj určité problémy v jednotlivých fondoch, absolvovali sme poslanecké prieskumy v jednotlivých fondoch, ale hľadali sme a snažili sme sa naplniť, šport je možno v tomto trošku jednoduchší, ako je kultúra, ktorá sa nedelí na, by som povedal audiovizuálny a..., spôsob a iné tri ďalšie fondy, skôr aby sme naozaj mali jednotlivý šport, a práve tam som to chcel povedať, že aby sme centralizovali, lebo slovenský šport je trošku, by som povedal, rozdelený. Niektorých športovcov podporuje ministerstvo vnútra, niektorých ministerstvo obrany, niektorých ministerstvo školstva. Ešte máme slovenský šport..., športový, slovenský a športový výbor, potom máme dneska top skupinu, hej, takže naozaj niekoľko, ten šport je trošku, by som povedal, taký roztrieštený. A práve snahou štátneho tajomníka Jozefa Gönciho je, aby sme urobili jeden systém, a musím k tomu, ja sa od začiatku nebránim, že, samozrejme, prial by som si, aby raz na Slovensku vzniklo aj ministerstvo školstva.... (reakcia z pléna), ministerstvo športu, pardon, ministerstvo športu, a či už to bude cestový ruch, alebo to bude iný iná oblasť, ale na druhej strane by som prial, na druhej strane, samozrejme, vnímam, aby zas tej byrokracie nebolo strašne veľa, aby nebolo vnímané, že priberáme a vytvárame ďalšie ministerstvo. Pre vašu informáciu, minulý týždeň v Čechách prijali, poviem tak, osamostatnenie športu od ministerstva. Vytvorili tzv. Agentúru pre šport a, samozrejme, to je jedných z možností, ako by to na Slovensku financovanie a fungovanie športu, by mohlo byť zastrešené. A ja verím, že budeme spoločne hľadať konštruktívne riešenia, aby sme naozaj šport dostali do dobrej inštitúcie, ktorá sa mu bude venovať, lebo musím povedať aj tieto moje skúsenosti, na ministerstve školstva je toľko: školstvom, vedou, výskumom a jednotlivými problémami, platmi, učiteľmi, hej, vybavenosti, obsahom je tak zahltené, že ten šport naozaj presne, ako je to v tom názve a športu, nám ostáva niekde na záver. Síce ľudia na ministerstve sa snažia, nie je ich strašne veľa, lebo vo vnímaní školstva a športu, samozrejme, je priorita školstvo ako také, ako celok. Na druhej strane šport, si myslím, že je dobrá, aktívna činnosť našich ľudí od detí až po dospelých, a keď chceme, aby nám tu vyrastala zdravá generácia, tak musíme ten šport podporovať. Čo sa týka tohto fondu, aby som sa bližšie vrátil, tak jak kolegyňa povedala, je tvorené, správna rada deviatimi členmi, predseda a osem členov správnej rady. Dvoch navrhuje ministerstvo školstva, vymenúva a odvoláva vláda, hej, čiže vlastne aby sme vedeli povedať, že nielen vymenúva, ale aj odvoláva. Tam návrh vlády Slovenskej republiky. Dvoch zástupcov menuje ministerstvo školstva, troch zástupcov Slovenský olympijský a športový výbor, v ktorých sú už tie jednotlivé menšie zväzy, jeden zástupca futbalu a hokeja, jeden paraolympijského zväzu a jeden samosprávy. Takže preto by sme chceli, lebo samospráva je, by som povedal, najväčším vlastníkom športovej infraštruktúry, keď to rátame v obciach, tak vlastnia jednotlivé predovšetkým, hlavne predovšetkým futbalové ihriská, ktorých v každej obci celé ihrisko sa nachádza. Sú tam, ak niekde, atletické štadióny, nejaká športová hala, čiže obce vlastnia športoviská, a preto by tam mal byť ten zástupca. Čo sa týka paralympijského zväzu, tak ja si myslím, že nielen proklamačne hovoriť, že sme si rovní, ale ja si myslím, je to fajn a je to dobré. Častokrát sa stretávame s rôznymi pohľadmi a kritizujú, či zlatá medaila z paralympijských hier je hodná trebárs zlatej medaily, a v istom, môžeme, čo sa týka športového výkonu, ale ja si myslím, že ani jeden z nás by sme nechceli to vyskúšať si to, a musím povedať, že sú, bohužiaľ, hendikepovaní, osud niekedy rozhodol o tom, že nemôžu, poviem na, súťažiť na letnej alebo olympijských zimných hrách v tom športe, ktorý možno vykonávali, a preto ja si myslím, že paralympijský výbor má u mňa velikánsku podporu a rešpekt, a ja budem ich naozaj zo svojej pozície vždy podporovať, a preto som rád, že tam majú zástupcu, aby oni mohli do svojich projektov hovoriť, lebo veľakrát by bolo asi zlé, keby, poviem, iní hovorili len a každý loboval len za svoj ten zväz. Ja si myslím, práve naopak, že športová obec sa musí zjednotiť a musíme hľadať spoločné myšlienky a povedať si, možno tento rok sme podporili futbal, ale na budúci rok tu podporíme atletiku a, samozrejme, nesmieme zabudnúť ani na hádzanú, volejbal alebo na niektoré iné športy, lebo jak som povedal, že je anomália, že naši úspešní hokejbalisti, tiež sme sa tešili, že porazili Fínsko a štvrtýkrát za sebou v rade získali zlatú medailu a sme najúspešnejšia krajina v hokejbale, tak hokejbalový zväz nie je uznaný (povedané so smiechom) tak, že je to športom na Slovensku, čiže je to paradox. Ale, samozrejme, to sú tie anomálie toho športu. Keď sa pripravoval zákon, tak, samozrejme, bralo sa z databázy, hej, športov a jednotlivých krajín, ktoré sa zúčastňujú na vrcholných podujatiach, ale to neznamená, že keď sme trebárs v niečom najlepší a neni tam počet 50 krajín, že by ten šport nemal byť na Slovensku uznaný. Hej, čiže naozaj ja sa snažím, aby sme hľadali podporu, lebo ja si myslím, že tí hokejbalisti si to zaslúžia, a mal som veľkú radosť, keď som videl po tom zápase s Fínskom, a tešil som sa, keď rozhodca zapískal koniec zápasu, a tešil som sa, že sme získali, keď už nie v hokeji zlatú medailu, tak ma potešil aj ten hokejbal. Prečo je tam futbal a hokej? Musím povedať, že, samozrejme, je to vždycky otázka tých ostatných športov. Veľakrát, hej, netajím sa, že som bývalý futbalista, ale neznamená to, že preto tam má byť ten futbal. Ja som skôr práve naopak myslel na to, že dneska členská základňa všetkých športovcov, keď si zoberieme na Slovensku, musím povedať, že dve tretiny je viac futbalistov a dokonca u športujúcej mládeži je viac ako 50 %. Takže naozaj ten futbal má svoju dominenciu, má svoje postavenie. Iné je vnímať, keď dostane športový zväz 2 mil. euro na svoju činnosť, a poviem, má 20 športovcov v priemere, keď vydelíme tú sumu na tých športovcov, a iné je, keď dneska vyčleníme 100-tisíc športovcov z výšky 10 mil., čiže naozaj je ten počet na jedného toho športovca, ktorý športuje, veľa, dokonca musím povedať, že futbalový zväz, každý víkend sa uskutoční viac ako 3-tisíc zápasov v jednotlivých obciach, hej, ktoré hrávajú spoločne v rôznych kategóriách, čiže naozaj ten futbal je fenomén. Na druhej strane máme hokej, ktorý možno nie je až taký fenomén, ale musím povedať, že nielen na tie dva týždne, kedy je majstrovstvá, a keď je to u nás, tak Slovensko sa stane hokejovou republikou, že naozaj má to veľký dopad, ľudia sa vedia zjednotiť, vedia prísť s vlajkami na štadióny, a preto som aj dokonca rád, že sa nám podarilo trošku ukľudniť hokejistov, aby sme riešili, že aké, aký znak majú byť na hrudi našich hokejistov. A, samozrejme, budeme si priať, aby sa im podarilo dosiahnuť také úspechy, aby sme sa tešili, že bol slovenský znak na hrudi našich hokejistov a získali sme titul majstra sveta. Čiže preto, hokej a futbal sú dva kľúčové športy, sú najpopulárnejší a najväčší, čiže preto vlastne v tých debatách, samozrejme, je, a musím povedať, že je o tom paradox, že v Slovenskom olympijskom a športovom výbore trebárs futbal nemá vo výkonnom výbore zastúpenie. Čiže preto mnohokrát prídu, že malé zväzy sa dohodnú, majú zástupcov, na druhej strane, samozrejme, hľadáme nájsť kompromis, aby všetky tie zväzy sa tam cítili komfortne aj na počet členov, na počet klubov, a preto si myslím, že aj futbal, aj hokej si zaslúžia svojím, by som povedal, svojím prínosom pre slovenský šport naozaj trošku osobitný zreteľ. Na druhej strane musíme povedať, z 9 členov správnej rady, keď povieme, že má jeden futbal, jeden hokej, zvyšných tých sedem je na to, aby držali správne rovnováhu, aby nevznikol nejaký pocit, a, samozrejme, sám by som bol z toho sklamaný a smutný, keby zase sa preferoval niektorý šport. Ja viem, koľko financií v poslednom období išlo do futbalu, ako sa postavili štadióny, hej, ako sa stavajú tréningové ihriská. Na druhej strane ja verím, že nám to aj tí futbalisti a naši reprezentanti vrátia v úspešných, či už to bolo na majstrovstvách Európy, alebo na majstrovstvách sveta, kedy sme hrali, a, samozrejme, budeme si priať, aby to bolo ďalej. Ale na druhej strane si budem priať, aby sme zase takisto postavili hokejové haly, postavili atletické štadióny, a teším sa, že v Banskej Bystrici sa cez letné prázdniny začne stavať Národné atletické centrum, a samé zdroje, hovorím o tom, že bola vláda, schválila aj Národný cyklistický štadión v Orechovej Potôni. Takže toto na vysvetlenie. A, samozrejme, budem rád, keď podporíte tento návrh zákona, aby prišli do druhého čítania, a, samozrejme, v prípade, že máte otázky, sme kedykoľvek k dispozícii s kolegami, aby sme si spolu sadli a hľadali najoptimálnejšie riešenia. Ďakujem.